Constantia (Radulphi Gilberti filii uxor)
Constantia, quae medio saeculo XII floruit, fuit uxor Radulphi Gilberti filii, nobilis Anglicus qui terras aliquas comitatus Lincolniensis possidebat. Illa ipsa a Roberto de Venoiz, patre ut videtur, haereditatem terrarum comitatus Hantoniensis tenuit. Constantia patrona fuit Galfridi Gaimar poëtae historici qui Anglonormannice annis 1136-1137 opus suum L'estoire des Engleis versibus octosyllabicis composuit et Constantia dicavit. Gaimar adseverat Constantiam sibi praebuisse exemplar libri Galfridi Monemutensis, titulo Historia regum Britanniae, quem, a Roberto comiti Glocestriensi mutuatum, illa saepe in cubiculo suo legebat. Eundem librum Galfridus Gaimar usus erit ad componendum opus de Bruto Troiano et progenie sua Britannica; hoc opus autem hodie deperditum est.